**TANULÓI ÖSZTÖNDÍJSZERZŐDÉS**

**Útravaló Ösztöndíjprogram**

**Út a Szakmához alprogram**

**(UTR-16-USZ)**

**2016/2017. tanév**

amely létrejött egyrészről

|  |  |
| --- | --- |
| **Köznevelési intézmény neve:** |  |
| székhelye: |  |
| adószáma: |  |
| OM nyilvántartási száma: |  |
| képviselője: |  |

mint támogató (a továbbiakban: Köznevelési intézmény)

másrészről

|  |  |
| --- | --- |
| **Tanuló neve**: |  |
| születési helye, ideje: |  |
| adóazonosító jele: |  |
| lakóhelye vagy tartózkodási helye: |  |
| számlavezető bank neve: |  |
| fizetési számlaszáma: |  |

mint tanuló (a továbbiakban: Tanuló vagy Ösztöndíjas)

(a Köznevelési intézmény és az Ösztöndíjas a továbbiakban együtt: Szerződő felek) között az alulírott helyen és napon az alábbi feltételekkel:

**I. A támogatás előzménye és célja**

1.1. A Szerződő felek rögzítik, hogy az Útravaló Ösztöndíjprogramról szóló 152/2005. (VIII. 2.) Korm. rendelet (a továbbiakban: az Útravaló Ösztöndíjrendelet) 1. §-ának (3) bekezdése értelmében az Ösztöndíjprogram céljának megvalósulását az ösztöndíjban részesülő tanulók köznevelési intézményei és mentorok segítik.

1.2. Kedvezményezett tudomásul veszi, hogy amennyiben a korábban esélyteremtő ösztöndíjban részesült tanuló és mentora a soron következő tanévben együtt és ugyanabban az alprogramban folytatni kívánják az ösztöndíjas jogviszonyt, az Útravaló Ösztöndíjrendelet 9. §-ának (5) bekezdése értelmében az ösztöndíjas jogviszony fenntartására vonatkozó szándékukat írásban jelzik a Köznevelési Intézmény felé (a szándéknyilatkozatok a továbbiakban: támogatási igények).

1.3. A támogatási igények előterjesztésének időpontjában a tanulók és mentoraik egyidejűleg nyilatkoznak arról is, hogy a korábbi pályázatban hivatkozott – az ösztöndíjas jogviszony alapjául szolgáló – feltételek a jogviszony létrejöttekor hatályos vagy a nyilatkozat megtételekor hatályos szabályozás alapján továbbra is fennállnak.

1.4. Támogatási igényt az a tanuló és mentora (a továbbiakban: pályázó) nyújthatott be, akik tanulói és mentori jogviszonyban állnak a Köznevelési intézménnyel.

1.5. Szerződő felek megállapítják, a Köznevelési intézmény a támogatási igényt rögzítette a Fejlesztéspolitikai Adatbázis és Információs Központi Rendszer (FAIR) felületen, melyet a Támogatáskezelő <<pályázati azonosító>> pályázati azonosító számon nyilvántartásba vett.

A Támogató a támogatási igényt elbírálta, és támogatási döntésének megfelelően a Tanulót ösztöndíjban részesítette (a továbbiakban: ösztöndíj).

1.6. Az Útravaló Ösztöndíjprogramban a tanuló ösztöndíjban és mentori támogatásban részesül.

1.7. A Lebonyolító és a Köznevelési intézmény (vagy annak fenntartója) között ………………………. napján …………………………. szerződésszámon támogatási szerződés jött létre, mely alapján a felek megállapodtak abban, hogy a Lebonyolító a támogatási összeget átutalja a Kedvezményezett részére.

A kedvezményezett ösztöndíjszerződést köt a Tanulóval az ösztöndíj kifizetése céljából. A Szerződő felek megállapítják, hogy jelen ösztöndíjszerződés célja az ösztöndíj kifizetése és felhasználási feltételeinek megállapítása.

**II. Az ösztöndíj forrás és kifizetése**

2.1. A támogatás forrását a Magyarország 2016. évi központi költségvetéséről szóló 2015. évi C. törvény 1. számú melléklete, XX. Emberi Erőforrások Minisztériuma fejezet, 20. cím, 59. alcím, 7. jogcímcsoport „Roma ösztöndíjprogramok” fejezeti kezelésű előirányzatán rendelkezésre álló keretösszeg biztosítja.

2.2. A Köznevelési intézmény vállalja, hogy az Ösztöndíjas számára a Lebonyolítóval megkötött Támogatási Szerződés alapján a 2016. szeptember 1-től 2017. június 30-ig terjedő időszakban tanulmányaihoz 10 havi, összesen..................,-Ft ösztöndíjat nyújt.

2.3. A támogatás felhasználásának kezdő időpontja 2016. szeptember 1. záró időpontja: 2017. június 30.

2.4. Az ösztöndíj a személyi jövedelemadóról szóló 1995. évi CXVII. törvény 1. számú mellékletének 4.16. pontja szerint adómentes bevételnek minősül.

2.5. A Köznevelési intézménynek lehetősége van az ösztöndíj egy összegű kifizetésére (a számlára érkezést követő 15 napon belül), vagy több részletben történő kifizetésére is. Az Ösztöndíjas, amennyiben a támogatás átutalását kéri, a jelen Ösztöndíjszerződéshez csatolja az Ösztöndíjas vagy törvényes képviselőjének fizetési számla szerződésének másolatát vagy a számlaigazolást arra a fizetési számlára vonatkozóan, amelyre az ösztöndíj utalását kéri.

2.6. Kifizetés ütemezése

1. Egy összegben az összeg rendelkezésre állását követő 15 napon belül:………………………. Ft
2. Részletekben alábbi bontás szerint:

|  |  |  |
| --- | --- | --- |
| Sorszám | Kifizetés dátuma | Összeg |
| 1. részlet |  |  |
|  |  |  |
|  |  |  |

**III. Az Ösztöndíjas jogai és kötelezettségei**

3.1. A Köznevelési intézmény vállalja, hogy az Ösztöndíjas számára a 2015/2016. tanévben mentori támogatást biztosít. A mentori támogatás keretében a mentor köteles az Ösztöndíjas felkészítésével foglalkozni. A mentori támogatás tanórán kívüli egyéni vagy maximum 5 fős csoportos foglalkozás keretében történhet. A mentor által nyújtott támogatások körét az Útravaló Ösztöndíjrendelet rögzíti.

3.2. Az Ösztöndíjas vállalja, hogy a 2016/2017. tanévben a Köznevelési intézménnyel tanulói jogviszonyban áll, és mentorával együttműködik az Ösztöndíjprogram céljainak elérése érdekében. Az Ösztöndíjas kötelezettséget vállal arra, hogy eleget tesz iskolalátogatási kötelezettségének és az ösztöndíjas időszakban igazolatlanul 30 óránál többet nem mulaszt.

3.3. Az Ösztöndíjas köteles együttműködni mentorával az egyéni fejlesztési terv elkészítésében. Az Ösztöndíjas köteles a mentor által készített Egyéni fejlesztési tervet aláírni. Kiskorú, egyébként korlátozottan cselekvőképes vagy cselekvőképtelen tanuló esetében az egyéni fejlesztési tervet a törvényes képviselő is köteles aláírásával hitelesíteni.

3.4. Az Ösztöndíjas kötelezettséget vállal arra, hogy részt vegyen az egyéni fejlesztési terv elkészítésében és a háromhavonkénti mentori értékelésen, ahol saját munkájának és eredményeinek értékelésére kerül sor.

3.5. Az Ösztöndíjas vállalja, hogy mindent megtesz annak érdekében, hogy sikeres tanulmányokat folytasson, továbbá az előző tanév végi átlagát megtartsa, vagy azon javítson.

3.6. Az Ösztöndíjasnak jogában áll, hogy mentorának munkáját érintő észrevételeket és javaslatokat megfogalmazzon, valamint arra, hogy a 152/2005.(VIII.31.) Korm. rendelet 9. § (9) bekezdése szerint mentorváltást kezdeményezzen.

3.7. Az Ösztöndíjas (vagy a kiskorú vagy egyébként cselekvőképtelen, vagy korlátozottan cselekvőképes tanuló esetében az Ösztöndíjas törvényes képviselője) köteles a mentor által kezdeményezett családlátogatás lehetőségét biztosítani.

**IV. Az ösztöndíj felhasználásának szabályai**

4.1. Az Ösztöndíjasnak jogában áll a hatályos jogszabályi előírásoknak megfelelően másik köznevelési intézménynél tanulói jogviszonyt létesítenie. Az intézményváltás esetén az Ösztöndíjas jogviszonya akkor marad fenn, ha az intézményváltástól számított harminc napon belül megnevezi a Lebonyolítónak azt a köznevelési intézményt, amellyel tanulói jogviszonyt létesített, és az új köznevelési intézmény (állami fenntartású intézmény esetében az állami intézményfenntartó központ) nyilatkozik arról, hogy vállalja az Útravaló Ösztöndíjrendeletben meghatározott feladatok ellátását. Annak a köznevelési intézménynek, amellyel a tanuló korábban tanulói jogviszonyban állt, írásban tájékoztatnia kell a Tanulót az ösztöndíjas jogviszony fennmaradásának feltételeiről, a figyelmeztetés megtörténtét nyilatkozatban kell rögzíteni.

4.2. Az Ösztöndíjas az ösztöndíjszerződés megkötését megelőzően és az ösztöndíjas jogviszony időtartama alatt az adott tanévben indokolt esetben két alkalommal mentorváltást kezdeményezhet a Lebonyolító részére címzett nyilatkozattal. A mentorváltás feltétele, hogy annak a Tanuló vagy törvényes képviselője általi írásban indokolt kezdeményezésével egyidejűleg a Tanuló által kiválasztott személy kérelmet nyújtson be az Útravaló Ösztöndíjrendeletben előírt formában, valamint hogy a mentorként pályázó személy megfeleljen a mentorokra előírt feltételeknek. Amennyiben a Lebonyolító a mentorváltást engedélyezi, erről értesíti a Tanuló köznevelési intézményét, hogy az kezdeményezze a tanuló korábbi mentorával kötött ösztöndíjszerződés megszüntetését és a tanulóval kötött ösztöndíjszerződés módosítását.

4.3. Az Ösztöndíjas haladéktalanul köteles bejelenteni a Köznevelési intézménynek az olyan személyes adatokban bekövetkezett változást, amely az Ösztöndíjszerződést, az ösztöndíjra való jogosultságot érinti.

4.4. Az Ösztöndíjas haladéktalanul köteles visszafizetni a Köznevelési intézménynek a kapott támogatás azon részét, amelyre nem jogosult.

4.5. Az Ösztöndíjas tudomásul veszi, hogy a Lebonyolító jogosult a Köznevelési intézmény által készített záró beszámolóban közölt adatok alapján visszafizetési kötelezettséget megállapítani a támogatás egész összegére vagy annak arányos részére. Az Ösztöndíjas tudomásul veszi, hogy a jogosulatlanul igénybe vett költségvetési támogatás összegét az államháztartásról szóló CXCV. törvény (a továbbiakban: Áht.) 53/A. §-ának (2) bekezdése értelmében ügyleti, késedelem esetén késedelmi kamattal növelt mértékben köteles visszafizetni a Lebonyolító részére. Az Ávr. 98.§ (4) bekezdés értelmében az ügyleti kamat mértéke a jegybanki alapkamat kétszerese; a késedelmi kamat mértéke a késedelemmel érintett naptári félév első napján érvényes jegybanki alapkamat. Az ügyleti kamat számításakor a visszaköveteléssel, a késedelmi kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére. Az ügyleti kamat számításának kezdő időpontja a költségvetési támogatás folyósításának napja, utolsó napja a visszafizetési kötelezettség teljesítésének napja; a késedelmi kamat számításának kezdő időpontja a kötelezett késedelembe esésének napja, utolsó napja a visszafizetési kötelezettség teljesítésének napja.

**V. Vegyes rendelkezések**

5.1. A Köznevelési intézmény (állami fenntartású intézmény esetében az állami intézményfenntartó központ) köteles a tanulóval megkötött ösztöndíjszerződést egyoldalúan megszünteti, amennyiben az Ösztöndíjas tekintetében az ösztöndíjra való jogosultság valamely feltétele megszűnik a szociális rászorultságot alátámasztó feltételek kivételével. A megszűntetés tényéről a Köznevelési intézmény a Lebonyolítót 8 munkanapon belül értesíteni köteles. A Köznevelési intézmény (állami fenntartású intézmény esetében az állami intézményfenntartó központ) az Ösztöndíjszerződést azon hónap utolsó napjával szünteti meg, amely hónapban az ösztöndíjra való jogosultság feltétele megszűnik.

5.2. A Szerződő felek tudomásul veszik, hogy az ösztöndíjas jogviszony fennállását nem érinti, amennyiben az Útravaló Ösztöndíjrendelet 3. §-ának (1) bekezdésében meghatározott, a szociális rászorultságot alátámasztó valamely feltétel megszűnik az ösztöndíjas jogviszony időtartama alatt.

5.3. A Szerződő felek tudomásul veszik, hogy a Köznevelési intézmény (állami fenntartású intézmény esetében az állami intézményfenntartó központ) a tanulóval az ösztöndíjszerződést nem köti meg, amennyiben a tanuló vagy a mentor tekintetében az ösztöndíjra való jogosultság valamely feltétele az ösztöndíjas jogviszony létrejöttét megelőzően szűnik meg. Amennyiben az ösztöndíjasokkal szerződő fél nem a lebonyolító szerv, akkor a szerződéskötés elmaradásáról a lebonyolító szervet 8 munkanapon belül értesíti.

5.4. Az Ösztöndíjas, kiskorú vagy egyébként korlátozottan cselekvőképes tanuló esetében az Ösztöndíjas és törvényes képviselője, cselekvőképtelen tanuló esetében a törvényes képviselő az Ösztöndíjszerződésben foglaltak teljesítése céljából aláírásával hozzájárul, hogy Köznevelési intézmény, az Intézményfenntartó és a Lebonyolító az Ösztöndíjas személyes adatait az Ösztöndíjszerződésben meghatározottak szerint kezelje.

**VI. Záró rendelkezések**

6.1. A Jelen Ösztöndíjszerződés érvényességének feltétele az Ösztöndíjas adatainak hiánytalan kitöltése. A kiskorú vagy egyébként cselekvőképtelen vagy korlátozottan cselekvőképes Tanuló esetében a támogatási igény érvényességének feltétele a tanuló törvényes képviselőjének írásbeli hozzájárulása a tanulónak az Ösztöndíjprogramban való részvételéhez.

6.2. A jelen Ösztöndíjszerződésben nem, vagy nem kellő részletességgel szabályozott kérdések tekintetében a magyar jog – elsősorban az ÁSZF, a Ptk., az Áht., az Ávr., az Útravaló Ösztöndíjrendelet és az 58/2015. (XII. 30.) EMMI rendelet – szabályai az irányadóak.

6.3. A jelen Ösztöndíjszerződést érintő bármely módosításról a felek írásban kötelesek megállapodni, a szóbeli megállapodás érvénytelen. Az így létrejövő szerződésmódosítást csatolni kell az eredeti szerződéshez.

6.4. Az Ösztöndíjas köteles minden szükséges felvilágosítást és egyéb segítséget megadni a Köznevelési intézmény részére, a Támogató és a Lebonyolító, továbbá egyéb ellenőrzésre jogosult szervek információigénye, ellenőrzése, monitoring és audit tevékenységének elősegítése érdekében.

6.5. Ha a jelen Ösztöndíjszerződéssel kapcsolatos bármilyen vitás kérdés esetén nem lehetséges a szerződő felek kétoldalú megegyezése, kizárólag a Köznevelési intézmény székhelye szerint illetékes járási bíróság jogosult a döntéshozatalra.

6.6. Szerződő felek a jelen Ösztöndíjszerződést elolvasták, megértették, és mint akaratukkal mindenben megegyezőt, jóváhagyólag írták alá. Jelen Ösztöndíjszerződés 2 db eredeti, egymással teljes egészében megegyező példányban készült, amelyből 1 db a Köznevelési intézménynél, 1 db az Ösztöndíjasnál marad.

|  |  |
| --- | --- |
| Keltezés: 201.…………………………………  …………………………………..  **Ösztöndíjas tanuló** aláírása  ….…………………………………  a törvényes képviselő aláírása | Keltezés: 201…………………………………  ……………………………………..  **Köznevelési intézmény** |